شەفەق نیوز/ هەفت
ناوچە لە چوار پارێزگای عراقی، ئمڕوو چوارشەممە، بەرزترین گەرمی جهان لە ماوەی ٢٤ ساعەت
گوزەیشتە تۆمار کردن.
ویستکەی پلاسیرفیلی
لە کالیفۆڕنیای ئەمریکا خشتەیگ وە ١٥ گەرمترین ناوچە و شار جهانی بڵاو کرد.
خشتەگە نشان دەێد
ک ناوچەی جەهرا لە دەوڵەت کوەیت بەرزترین پلەی گەرمی لە جهان تۆمار کرد وە ٥٢ پلەی
سەدی، ئیجا لە پلەی دوویەم ناوچەی عمادیە لە ئیران وە ٥٢،١ پلەی سەدی، ئیجا شار خانەقین  وە ٥٢ پلەی سەدی، ئیجا ناوچەی حوسەین لە بەسرە وەە٥١،٨
، و ناوچەی عەبادان لە ئیران کەفتە پلەی پەنجەم وە ٥١،٧ پلەی سەدی.
خشتەگە هەمیش نشان
دەێد ک ناوچەی بەدرە لە پارێزگای واسیت لە عراق کەفتە پلەی شەشەم وە ٥١،٧ پلەی سەدی،
و کولیناس دو توکانتینز لە بەرازیل لە پلەی هەفتەم وە ٥١،٥ پلەی سەدی، ئیجا ناوچەی
عەلی غەربی لە پارێزگای میسان لە عراق کەفتە پلەی هەیشتەم وە پلەی گەرمی رەسیە ٥١،٤
پلە، ئیجا ناوچەی بەسرە لە عراق وە ٥١،٤ پلەی سەدی، ئیجا ناوچەی ئەهواز لە ئیران، ئیجا
شار کوت لە واسیت لە عراق کەفتە پلەی ١٢ هەم وە ٥١ پلەی گەرمی.
شار ناسریە لە
پارێزگای زیقار لە عراق کەفتە پلەی ١٢ هەم وە ٤١ پلەی سەدی، ئیجا ناوچەی مەتربە لە
کوەیت وە ٥٠،٩ پلەی سەدی، ئیجا فڕۆکەخانەی مەلیک فەهەد لە سعودیە وە ٥٠.٧ پلەی سەدی،
ئیجا لە دویاترین پلە هات وە ٥٠،٧ پلەی سەدی.
لەی خوارە خشتەی
بەرزترین پلەی گەرمی لە جهانە:
